Πώς μπορεί κάποιος να γνωρίσει το άγνωστο;
Τι είδους ικανότητες πρέπει να διαθέτει;
Όταν ανακαλύφθηκε πως το φαλαινέλαιο...
μπορούσε να φωτίσει τις πόλεις με εκπληκτικό τρόπο...
η παγκόσμια ζήτηση έφτασε στο απόγειό της.
Οι άνθρωποι άρχισαν να ψάχνουν όλο και πιο μακριά...
στο άγνωστο βαθύ γαλάζιο.
Δε γνωρίζουμε το βάθος...
ούτε τα πλάσματα που ζουν εδώ.
Τέρατα.
Υπάρχουν άραγε στ' αλήθεια;
Ή μήπως οι ιστορίες αυτές υπάρχουν...
για να σεβόμαστε τα μυστικά της θάλασσας;
ΣΤΗΝ ΚΑΡΔΙΑ ΤΗΣ ΘΑΛΑΣΣΑΣ
ΝΗΣΟΣ ΝΑΝΤΑΚΕΤ, ΜΑΣΑΧΟΥΣΕΤΗ ΦΕΒΡΟΥΑΡΙΟΣ 1850
Αυτό το ερώτημα δε μ' αφήνει να ησυχάσω.
Είναι ο λόγος που σας ξαναγράφω, ζητώντας σας μια συνάντηση.
Μια συζήτηση μαζί σας θα με κατατοπίσει...
για το μυθιστόρημα που σκοπεύω να γράψω...
με τίτλο Μόμπι Ντικ.
Ελπίζω να ξανασκεφτείτε την προσφορά μου.
Στο άγνωστο.
Εκεί θέλει να περιπλανηθεί η φαντασία μου.
Ένα ερώτημα με βασανίζει ακόμα:
Πώς μπορεί κανείς να γνωρίσει το άγνωστο;
Μετά τιμής...
Χέρμαν Μέλβιλ.
Κλείσαμε.
Μετά τις 8:00, δε δεχόμαστε οικότροφους.
Αγαπητέ κύριε Μέλβιλ,
Ώστε λοιπόν ήρθατε.
Σε ζητάει ένας κύριος, αγάπη μου.
Ο Τομ Νίκερσον;
Χέρμαν Μέλβιλ.
Λάβαμε την επιστολή σου.
Ή απελπισμένος ή ανόητος θα 'σαι, για να 'ρχεσαι στο Ναντάκετ.
Η προσφορά μου ισχύει ακόμα.
Ενοίκια τριών μηνών, για να μιλήσουμε μόνο απόψε.
Όλο μου το βιος.
Προτιμώ να το σκέφτομαι σαν επένδυση.
Θέλω να μου πείτε τι συνέβη...
στο πλοίο Έσεξ.
Εσύ τι λες να συνέβη;
Ακούγονται διάφορα.
-Διάφορες φήμες για το Έσεξ. -Τι θέλεις;
Τι ιστορία θες να ακούσεις;
Την ιστορία της φάλαινας.
Το Έσεξ έπεσε σε ξέρα. Ολόκληρη έρευνα έγινε.
Θεωρώ ότι η έρευνα δεν ήταν αξιόπιστη.
Φύγε.
Είστε ο μοναδικός επιζών του Έσεξ.
Εσείς πρέπει να μιλήσετε.
Άκουσες τι σου είπα;
Σήκω και φύγε αμέσως.
-Όχι. Μη φύγετε. -Δε θέλει να μιλήσει.
Ήρθα τόσο δρόμο κι εκείνος με πρόσβαλε. Τσάμπα κόπος.
Σας παρακαλώ, κύριε Μέλβιλ.
Δε μιλά για το Έσεξ ούτε σ' εμένα, ούτε σε κανέναν.
Δεν έχει μιλήσει ποτέ γι' αυτό.
Του προξενεί μεγάλη αναστάτωση.
Η ψυχή του...
τυραννιέται.
Πρέπει να τα πει σε κάποιον.
Αφήστε με να του μιλήσω. Σας παρακαλώ.
Αγάπη μου.
Νομίζω ότι θα σου κάνει καλό να μιλήσεις σ' αυτόν τον άνθρωπο.
Όχι.
Άκουσέ με.
Ποιος συντηρεί αυτό το σπίτι όταν γίνεσαι στουπί στο μεθύσι;
Θα του πεις όσα πρέπει, για να κρατήσουμε τα λεφτά.
Ξέρεις την κατάστασή μας, Τόμας.
Θα πω μόνο όσα πρέπει.
Θα φέρω ουίσκι.
Αμέλησα να αναφέρω στην επιστολή μου...
ότι υπήρξα κι εγώ φαλαινοθήρας.
Έχω κάνει μόνο ένα ταξίδι.
Στραβάδι.
Άρα ξέρεις από πρώτο χέρι.
Η γυναίκα μου διάβασε τα βιβλία σου.
Της άρεσαν.
Χαίρομαι που το ακούω.
Έκαναν αρκετές πωλήσεις.
Αλλά αυτή η ιστορία...
ίσως ξεπεράσει την επιτυχία του πρώτου μου βιβλίου...
που πήγε πολύ καλά.
Άλλη μια θαλασσινή περιπέτεια;
Έχεις διαβάσει Χόθορν, κύριε Μέλβιλ;
Αυτός είναι συγγραφέας.
Μεγάλος συγγραφέας.
Πράγματι.
Αλλά δεν είναι εδώ.
Ενώ εγώ είμαι.
Για τους δικούς μου λόγους.
Θα σου πω για το Έσεξ.
Αν και μάλλον θα απογοητευτείς.
Πάντως, ό,τι σου πω θα 'ναι αλήθεια.
Η ιστορία του Έσεξ...
είναι η ιστορία δύο αντρών.
Του πλοίαρχου Τζορτζ Πόλαρντ...
και του υποπλοίαρχου...
Όουεν Τσέις.
Όουεν.
Άντε, θ' αργήσεις.
Προλαβαίνω.
Γίνεται να κοιμάται η κόρη μου κάτω από μια στέγη που στάζει;
Πώς ξέρεις ότι θα 'ναι κορίτσι;
Σίγουρα κορίτσι θα 'ναι.
Για να μου θυμίζει ότι σ' αγαπώ, παρόλο που είσαι ξεροκέφαλη.
Αν είναι κορίτσι, σ' εσένα θα μοιάσει.
Θα 'χει ξανθές μπούκλες και θα θέλει να κατακτήσει τον κόσμο.
Μετά τη σημερινή συνάντηση, θα βάλεις στολή πλοιάρχου.
Ακριβώς.
Και θα σε πάω να μείνεις σε καπετανόσπιτο, όπως σου αξίζει.
Δε θέλω να μείνω στην πόλη και να 'χω στριμμένους γείτονες.
Εδώ χωράμε άνετα και οι τρεις μας.
Μερικές φορές, η καλή σου καρδιά κι ο χαρακτήρας σου...
δεν αντέχονται.
Πήγαινε να γίνεις καπετάνιος.
-Πόσα δίνεις; -Το χρεώνω 1,90.
-Χίλια γαλόνια για 2 δολάρια. -Θέλω 40 μετοχές.
ΦΑΛΑΙΝΑ ΦΥΣΗΤΗΡΑΣ
Πωλητή! Πωλητή! Εδώ!
Το πλοίο Κραϊτίριον γύρισε με 1600 βαρέλια.
Νέο ρεκόρ. Στο Λονδίνο, το λάδι έφτασε τις 50 λίρες στερλίνες.
Συγχαρητήρια.
-Καλημέρα, κύριε Τσέις. -Κύριε Μέισον.
Περάστε, παρακαλώ.
Ο συνεταίρος μου Μπέντζαμιν Φούλερ.
Καλημέρα σας.
Καθίστε.
Κύριε Τσέις.
Θα γνωρίζετε πόσο ικανοποιημένοι είμαστε...
με τη δουλειά σας τόσα χρόνια.
Σας ευχαριστώ.
Ένα από τα πλοία μας, το Έσεξ...
επισκευάστηκε με μεγάλη δαπάνη κι είναι έτοιμο για ταξίδι.
Με τόσο μεγάλη επένδυση που κάναμε...
θέλουμε να το αναθέσουμε σε καλά χέρια.
Γι' αυτό...
με μεγάλη χαρά, σας προσφέρουμε μια θέση σε αυτό.
Θα γίνετε υποπλοίαρχος.
Υποπλοίαρχος;
Μου υποσχεθήκατε βαθμό πλοιάρχου μετά το τελευταίο ταξίδι.
Σας έφερα 1.500 βαρέλια.
Θυμάστε; Μου δώσατε τον λόγο σας.
Αυτό δεν μπορεί να γίνει τώρα αμέσως.
Όπως όλοι, περνάμε οικονομικές δυσκολίες.
Όχι εξαιτίας μου.
Το Ναντάκετ κυριαρχεί στην παγκόσμια αγορά.
Αυτό δεν πρέπει να αλλάξει.
Δεν είναι εποχή για πειραματισμούς.
Πλοίαρχος του Έσεξ θα γίνει ο Τζορτζ Πόλαρντ.
Κατάγεται από οικογένεια φαλαινοθήρων.
Επίσης, ο πατέρας του είναι μεγαλοεπενδυτής μας.
Το αίμα νερό δε γίνεται.
Τα καταφέρατε περίφημα σε όλα τα ταξίδια.
Αλλά το αίμα πάντα θα επικρατεί.
Το αίμα δε θα γεμίσει το πλοίο με φαλαινέλαιο, κύριε Μέισον.
Ένας πλοίαρχος χρειάζεται σεβασμό.
Τι θα γίνει αν οι άντρες δεν τον σέβονται;
Θα φροντίσετε εσείς να τον σέβονται.
Καλή σας μέρα, κύριοι.
Κατανοώ την απογοήτευσή σου.
Σου δίνω αμοιβή το 1/15 του φορτίου.
Κανένας υποπλοίαρχος δεν έχει λάβει τόσα.
Αν φέρεις 2.000 βαρέλια, σου δίνω τον λόγο μου...
ότι την επόμενη φορά θα 'σαι εσύ ο καπετάνιος.
Μου έχετε ξαναδώσει τον λόγο σας, κύριε Μέισον.
Αυτή τη φορά, θέλω γραπτή υπόσχεση.
Πλοίαρχε Πόλαρντ.
Είχαμε μια ευχάριστη συζήτηση με τον κ. Τσέις.
Θα χαρεί να τεθεί υπό τις εντολές σας.
Χαίρομαι που το ακούω.
Θα έχω να νταντεύω έναν άσχετο.
Ένα κακομαθημένο πλουσιόπαιδο από το Ναντάκετ.
Έπρεπε να τους πετάξω την προσφορά στα μούτρα.
Μα σου έδωσαν γραπτή υπόσχεση ότι θα γίνεις πλοίαρχος.
Ο λόγος ενός ψεύτη δεν έχει αξία...
ούτε όταν είναι στο χαρτί.
Και σε εμπορικό πλοίο να 'σουνα, εγώ θα σ' αγαπούσα.
Και δε θα έλειπες και δυο χρόνια.
Σιγά μη λείψω δύο χρόνια.
Ένα φαλαινοθηρικό γύρισε μετά από τρία χρόνια.
Χάθηκαν δύο άντρες, και έφερε το μισό φορτίο.
Ήταν απ' το Μπέντφορντ και δεν ήμουν εγώ στο πλήρωμα.
Να πάρει!
Θα κυβερνήσω το δικό μου καράβι.
Ένα φαλαινοθηρικό.
Αυτοί θέλουν να μείνουμε σ' αυτό το λασποχώρι.
Αυτό δεν πρόκειται να συμβεί, Πέγκι.
Λόγια του πατέρα σου, όχι δικά σου.
Τι έχουν τα λόγια του πατέρα μου;
Σκεφτόταν την οικογένειά του, τον εαυτό του.
Ήταν ονειροπόλος, Όουεν.
Ναι, ήταν.
Ονειρευόταν τη θάλασσα, μα δεν πήγε, εξαιτίας κάτι τέτοιων.
Τουλάχιστον είδε τα παιδιά του να γεννιούνται.
Αυτή είναι η δουλειά μου.
Συγγνώμη.
Παντρεύτηκα έναν φαλαινοθήρα.
Θα γυρίσω γρήγορα. Ορκίζομαι.
Κοίτα μόνο να γυρίσεις.
Υποσχέσου το.
Σου το ορκίστηκα. Θες και να το υποσχεθώ;
Υπόσχομαι.
Θέλω να σου πω κάτι.
Ο καπετάνιος δεν πιάνει φιλίες με το πλήρωμα.
Είσαι ανώτερός τους.
Μην το ξεχνάς. Και να τους το θυμίζεις συνέχεια.
Σας ευχαριστώ πολύ.
Ο προπάππους σου και μερικοί ακόμα είναι πρωτοπόροι.
Χωρίς εμάς, χωρίς εσένα, ο κόσμος θα βυθιζόταν στο σκοτάδι.
Ελπίζω να τιμήσω το όνομα Πόλαρντ.
Στείλε μας, Κύριε, τη θαυμαστή σου φάλαινα.
Το γιγάντιο τέρας...
με την αδιανόητη δύναμη.
Αιώνιε Θεέ...
ευλόγησε...
εμάς τους ταπεινούς θνητούς να δουλέψουμε σκληρά...
για να θρέψουμε τις οικογένειές μας.
Στείλε το τρομερό, πολεμόχαρο τέρας.
Άγιε Πατέρα μας, δώσε φώτιση...
σε αυτούς τους άντρες.
Χάρισέ τους ένα καλό ταξίδι.
Κάνε τους να γυρίσουν πίσω γεροί και με γεμάτο καράβι.
Είθε οι λευκές φλόγες του φαλαινέλαιου στο Ναντάκετ...
να φωτίζουν τα σπίτια μας και να προστατεύουν τους δρόμους...
από τις αμαρτίες της νύχτας.
Να βάζουν μπρος τις μηχανές των εργοστασίων...
που οδηγούν το έθνος στην πρόοδο...
και το ευγενές μας είδος στην εξέλιξη.
Εις το όνομά Σου δεόμεθα.
Λοιπόν.
Τι μήνας ήταν;
Κάπου στο τέλος του έτους.
Ήμασταν από τα τελευταία πλοία που έφυγαν.
Γι' αυτό πήραν νέους, σαν εμένα και τον Μπαρζιλάι.
Εγώ...
ήμουν 14 ετών.
Δεκατεσσάρων.
Νίκερσον...
μη χαζεύεις, κουνήσου.
Ήταν το πρώτο μου ταξίδι.
Φοβόμουν, αλλά δεν τολμούσα να το δείξω.
Ο Μπαρζιλάι ήταν 17 χρονών.
Ήμασταν ορφανοί. Στο λιμάνι μεγαλώσαμε.
Βιαζόμασταν να γίνουμε άντρες.
Ψείρα, τι είναι αυτά που φοράνε στον λαιμό;
Κόκκαλα φάλαινας, Τόμας.
Πού τα βρίσκουν;
Τα παίρνει όποιος ρίξει το θανάσιμο χτύπημα...
στο μεγαλύτερο ζώο της Γης.
Νίκερσον, πήγαινε τα λαχανικά στον κύριο Μποντ.
Γρήγορα, τι κάθεσαι;
Μια μέρα, θα αποκτήσω μια ντουζίνα τέτοια.
Το βαρούλκο είναι έτοιμο και τα πανιά χαλαρά.
Κύριε Τζόι, φέρατε τα μισά.
Βάλ' τα στα κάτω βαρέλια.
Το ότι είσαι στο πλοίο σημαίνει ένα πράγμα.
Σημαίνει ότι κάποιος ξέρει την αλήθεια για τον Όουεν Τσέις.
Όχι. Σημαίνει ότι δε βρήκαν άλλον να πάρουν.
Έλα τώρα.
Έχω αλλάξει, Όουεν.
Εσύ έχεις αλλάξει;
Να πιστέψω ότι ο Μάθιου Τζόι έκοψε το ποτό;
Είμαι στεγνός.
Ο Όουεν Τσέις έκοψε την τσαντίλα;
Είμαι ήρεμος σαν Παναγία.
Για να το δούμε.
Μ' αυτόν τον καπετάνιο...
η ηρεμία σου θα διαρκέσει...
48 ώρες.
Καλή τύχη.
Πόλαρντ. Τζορτζ Πόλαρντ.
Όουεν Τσέις.
Τσέις.
Δεν είσαι από το νησί, έτσι;
Πολύ σωστά.
Μιας και φεύγουμε απ' το νησί, θα νιώθω σαν στο σπίτι μου.
Ομολογώ ότι εξεπλάγην.
Κανονικά, ο καπετάνιος διαλέγει τον υποπλοίαρχο.
Ναι, αν είναι έμπειρος καπετάνιος.
Η στάση των πλοιοκτητών δείχνει...
ότι θέλουν η επένδυσή τους να είναι σε έμπειρα χέρια.
Πράγματι.
Ίσως θέλουν λίγη ακόμα βεβαιότητα.
Να με προσέχεις. Αν κάνω λάθος, να μου το πεις.
Αυτό λογάριαζα κι εγώ να κάνω.
Κύριε Τσέις, σηκώστε την άγκυρα.
Όρτσα το λατίνι!
-Κύριε Λόρενς, το τιμόνι. -Ναι.
Κύριε Τζόι, τα πανιά.
Κύριε Κόουλ! Κύριε Τσάπελ! Στη μετζάνα!
Ετοιμαστείτε ν' ανοίξετε τα μπροστινά πανιά.
Πιο ζωηρά, παιδιά.
Νίκερσον! Νυχτώσαμε!
Λάσκα τα μαντάρια!
Τους παπαφίγκους!
Το βαρούλκο.
Τους παπαφίγκους.
Λάσκα τα σκοινιά!
Έχει σκαλώσει η φλάντζα.
Κύριε Τσάπελ, το τιμόνι.
Δε βγαίνει, κύριε Τσέις.
Γιατί δεν έχετε ετοιμάσει τα σχοινιά;
Κύριε Ρέι, τα μπροστινά πανιά.
Στις διαταγές σας.
Όρτσα το πανί!
Όρτσα!
Νίκερσον, τράβα!
Σαλπάρουμε!
Ο Θεός κι όλο το Ναντάκετ μας βλέπει.
Βίρα τις άγκυρες!
Καπετάνιε, κάτω το κεφάλι!
Το κεφάλι σας.
ΕΣΕΞ του ΝΑΝΤΑΚΕΤ
Τι συμβαίνει, κύριε Σέπαρντ;
Η φλάντζα μπέρδεψε το πανί.
Δε βγαίνει, κύριε Τσέις!
Ο παπαφίγκος κόλλησε!
Η φλάντζα δε βγαίνει!
Δεν κινούμαστε κανονικά.
Δε βγαίνει!
Πρόσεξε!
Η φλάντζα, Όουεν!
Μακριά.
Να πάρει ο διάβολος!
Κατεβάστε τα χαμηλά πανιά!
Τραβήξτε!
Στερεώστε!
Μπράβο, κύριε Τσέις.
Αν πιάσουμε το Πράσινο Ακρωτήριο σε δυο βδομάδες...
ίσως φτάσουμε έγκαιρα στον Ειρηνικό.
Καλαμπόκι, κύριε Τσέις;
Όχι, ευχαριστώ.
Ποτέ δε μου άρεσε.
Παράξενο.
Ο πατέρας σας καλλιεργούσε καλαμπόκι.
Πράγματι.
Όπως καταλαβαίνετε, βαρέθηκα να το τρώω κάθε μέρα.
Καλαμπόκι, μπάμιες.
Και φασόλια να υποθέσω;
Και μετά πήγε φυλακή;
Γνωρίζετε αυτή την ιστορία, κύριε Τζόι;
Πώς είπατε;
Γνωρίζατε...
ότι ο κ. Τσέις ορφάνεψε λόγω φυλάκισης του πατέρα του;
Κοιτάξτε...
όλους κάτι μας οδήγησε στη θάλασσα.
Κατά κανόνα, δεν κάνουμε πολλές ερωτήσεις.
Δε θα 'ταν εύκολο, πάντως.
Ωστόσο...
σας υιοθέτησε η ναυτική οικογένεια του Ναντάκετ.
Δεν είναι πρώτη φορά που με αποκαλεί στεριανό...
κάποιος από το Ναντάκετ, για να με κάνει να νιώσω ξένος.
Αν μου επιτρέπετε, καπετάνιε, έχω να αναθέσω βάρδιες.
Όχι, ευχαριστώ.
-Ούτε μια γουλιά; -Όχι.
Όπως είπα...
καμιά φορά, όσο λιγότερα ρωτάει κανείς, τόσο το καλύτερο.
Σέρβιρέ μας!
Αυτό το νεροζούμι από την πρώτη μέρα;
Φτηνιάρηδες. Κρέας δεν έχει;
Όμορφη κοπέλα, κύριε Τσάπελ.
Χάραξα την ομορφιά σε κόκκαλο φάλαινας.
-Μπορώ να το αγγίξω; -Μην το αγγίξεις.
Νόμιζα ότι είσαι παντρεμένος.
Είμαι. Αυτή είναι.
Τέλος πάντων...
πέτυχα τη μύτη της.
Συγχαρητήρια, κυρίες μου.
Ωραία τα τριμάρατε τα πανιά σήμερα.
Χειρότερους ατζαμήδες από σας δεν έχω δει.
Κύριε Τσάπελ.
Διατάξτε.
Θα πετάτε το καμάκι με εντολές του καπετάνιου.
Κύριε Λόρενς, εσείς με εντολές δικές μου.
Μάλιστα.
Κι εσείς, κύριε Πίτερσον.
Με εντολές του ανθυποπλοίαρχου.
Μάλιστα.
Θα μπαίνουν έξι άτομα στην κάθε βάρκα.
Αύριο θα κάνουμε τις πρώτες δοκιμές. Στις 7:00.
Δεν είμαστε καν στα ανατολικά του Χάλιφαξ.
Πώς σε λένε εσένα;
Κόφιν. Χένρι Κόφιν.
Είναι ξάδερφος του καπετάνιου.
Δε μου λες, κύριε Κόφιν.
Οι φάλαινες ξέρουν αν είμαστε στα ανατολικά του Χάλιφαξ;
Δεν ξέρω ποιοι είστε ούτε πώς βρεθήκατε εδώ.
Κάποιοι έχετε κάνει βρομοδουλειές και κρύβεστε.
Δε με νοιάζει. Δεκάρα δε δίνω.
Αλλά σε αντάλλαγμα, θέλω να ζείτε για ένα πράγμα εδώ.
Για ένα και μοναδικό πράγμα.
Το φαλαινέλαιο.
Θέλω να γεμίσουμε τα 2.000 βαρέλια μας...
και να γυρίσουμε πίσω το συντομότερο.
Ακόμα κι αν δεν έχει φάλαινες, κύριε Κόφιν...
θα κατεβάσουμε τις βάρκες...
για να μάθουμε πώς πιάνουμε φάλαινες.
Όποιος τεμπελιάζει θα γυρίσει πίσω κολυμπώντας.
Μάλιστα.
Στραβάδι.
Στο κατάστρωμα.
Μπρος, πήγαινε.
Βρε, βρε τον στεριανό.
-Σε λένε Τόμας Νίκερσον; -Μάλιστα.
Κάποιοι ξερνάνε στην αρχή.
Ανεβάστε με!
Θα σε βοηθήσει ο Ποσειδώνας να το ξεπεράσεις.
Ανεβάστε με, σας παρακαλώ!
Καλύτερα τώρα;
Να πάρει.
Συγγνώμη.
Τώρα έχεις κάτι να γράψεις στη μάνα σου.
Η μάνα μου είναι θαμμένη στο Σμιθς Χιλ.
Εκεί έχει κι ένα μνήμα του πατέρα μου.
Χάθηκε στη θάλασσα προτού γεννηθώ.
Δώσ' το μου αυτό.
Αυτή είναι η οικογένειά σου τώρα.
Στις χαρές και τις λύπες.
Ιδίως στις λύπες.
Πλύνε το κατάστρωμα.
Βραδινή βάρδια! Θα μάθετε τι θα πει να είστε φαλαινοθήρες.
Μάλιστα!
-Έβαλες λάθος αυτό το σχοινί. -Μάλιστα.
-Θα μείνουμε μέχρι να νυχτώσει. -Μάλιστα, κύριε Τζόι.
Τα σχοινιά του παπαφίγκου!
Εσύ με το καμάκι, μπες στη βάρκα.
Μάλιστα, κύριε Τζόι.
Τα σχοινιά του παπαφίγκου.
Σαν χελώνες πάτε!
Τους κουβάδες.
Δε θα πάτε για ύπνο, αν δε μάθετε κάθε χιλιοστό αυτού του πλοίου.
Φέρμα το σχοινί, Μπαρζ.
-Πιο γρήγορα, κύριε Ρέι. -Μάλιστα, κύριε Τσέις.
Τέλος τα στραβάδια, κύριε Τσέις.
Τώρα είσαι ναύτης!
Μπράβο, κύριε Ρέι. Πολύ καλά.
Τυλίξτε τη μεγίστη.
Πάρτε το απόφαση. Θα δουλέψετε σαν σκυλιά.
Κύριε Τσέις.
Κύριε.
Ανοίξτε τα βοηθητικά πανιά.
Σίγουρα; Πλησιάζουμε το Γκολφ Στριμ.
Καλύτερα να μείνουμε στους πέντε κόμβους.
Έχουμε καθυστερήσει δυο μέρες.
Πρέπει να προλάβουμε τους ανατολικούς ανέμους.
Βοηθητικά πανιά.
-Τα βοηθητικά πανιά, γρήγορα. -Μάλιστα.
Κότσαρέ το! Βοηθητικά πανιά!
Ανεβείτε, κύριε Κόφιν. Ο καπετάνιος θέλει ταχύτητα.
Τριμάρετε για να τρέξουμε.
Όρτσα τη γάμπια και τα βοηθητικά πανιά. Γρήγορα.
Αγάντα το σχοινί.
Αγάντα το σχοινί!
Άνοιξαν τα βοηθητικά πανιά.
Φέρμα η γάμπια!
-Χάρη στον καπετάνιο, τρέχουμε. -Επιτέλους, κουνηθήκαμε.
Είναι παλιό σκαρί, αλλά γερό.
Μπουρίνι στα δεξιά μας. Πρέπει να επιβραδύνουμε.
Όχι ακόμα, κύριε Τσέις.
Έρχεται μπουρίνι σε λιγότερο από οκτώ κόμβους.
Ας έρθει. Οι άντρες ήταν καιρό ξέμπαρκοι.
Θέλουν ένα βάπτισμα, για να καταλάβουν ότι πιάσαμε δουλειά.
Αν δεν επιβραδύνουμε, θα μας χτυπήσει στο πλάι.
Κύριε Τσέις...
θα συνεχίσουμε.
Κύριε Λόρενς.
Διατήρησε τη ρότα μας.
Μάλιστα.
Θα χάσουμε μισή μέρα.
Θα το πάμε ως το τέλος.
Αν δεν μπορούν να αντιμετωπίσουν ένα μπουρινάκι, χαθήκαμε.
Προετοιμαστείτε για θύελλα.
Έρχεται θύελλα. Προστατέψτε το κατάστρωμα.
Στερεώστε διπλά τις βάρκες!
Ετοιμαστείτε για θύελλα, κύριε Μποντ.
Μπουρίνι μπροστά μας.
Κλείστε καλά την καταπακτή!
Πάμε πολύ γρήγορα!
Πρέπει να πάμε με την κατεύθυνση του ανέμου.
Συνεχίζουμε τη ρότα μας, κύριε Τσέις.
Κύριε Λόρενς!
Συνεχίζουμε τη ρότα μας.
Το πλοίο μπάζει νερά!
Κρατηθείτε!
Επιβραδύνουμε, κύριε Τσέις!
Στο σοφράνο πιάστε τα σχοινιά!
Στο σταβέντο, κρατηθείτε!
Πρέπει να κατεβάσουμε τα πανιά!
Σταβέντο!
Νίκερσον, κράτα.
Κράτα γερά τα σχοινιά!
Γερά!
Γυρίστε το πλοίο!
Υπήνεμα!
Η ζημιά έγινε!
-Λάσκα τα πανιά! -Όχι, γυρίστε το πλοίο!
Αλλαγή ρότας, κύριε Λόρενς.
Πολύ αργά! Πάρα πολύ αργά!
-Θα χτυπήσουμε με το πλάι! -Στρίψε!
-Γερά! -Στρίψε!
Λάσκα τα πανιά!
Γερά!
Προσοχή!
Κύριε Τζόι!
Πρέπει να κόψω τα σχοινιά!
Λάσκα!
Πρέπει να σηκωθεί το πλοίο!
Με ζητήσατε;
Αύριο στις 7:00 το πρωί...
να συγκεντρωθεί όλο το πλήρωμα.
Πες τους ότι θα επιστρέψουμε στο Ναντάκετ για επισκευές.
Θα τους ζητήσεις συγγνώμη που αγνόησες την εντολή μου...
και έθεσες σε κίνδυνο τη ζωή όλων μας.
Τι;
Θα κάνω δεκτή την παραίτησή σου μόλις επιστρέψουμε.
Αυτά. Τελειώσαμε.
-Εσείς ζητήσατε βοηθητικά πανιά. -Ήταν σωστή απόφαση.
Για να δοκιμάσω το πλήρωμα.
Στέλνοντάς τους στη θύελλα;
Αυτό...
ήταν ατυχία.
Όχι. Ήταν λάθος απόφαση.
Είναι δειλία να τα ρίχνεις όλα στην τύχη.
Η ανικανότητά σου φταίει.
Ξέρεις σε ποιον μιλάς;
Είμαι ο πλοίαρχος Τζορτζ Πόλαρντ.
Πόλαρντ!
Όσα κοκαλάκια φάλαινας κι αν έχεις στο πέτο σου...
είσαι ένας γιος αγρότη...
που κατάφερε με τον τσαμπουκά να φορέσει χλαίνη αξιωματικού.
Δίνε του τώρα.
Δεν πρέπει να γυρίσουμε πίσω χωρίς ούτε ένα βαρέλι λάδι.
Δε θα άρμοζε σε έναν Πόλαρντ.
Ούτε σε έναν Τσέις.
Το καλύτερο και για τους δυο μας είναι να δουλέψουμε σκληρά...
να γεμίσουμε το πλοίο λάδι και να γυρίσουμε σύντομα πίσω.
Έπειτα δε θα ξανασυναντηθούμε ποτέ.
Το θέλω όσο κι εσείς.
Βέβαια, ο καπετάνιος αποφασίζει.
Ήταν ένα αταίριαστο ζευγάρι.
Ένα αταίριαστο ζευγάρι μπορεί να συμβιώσει, κύριε Μέλβιλ.
Αλλά μπορεί και να βουλιάξει καράβι.
Είσαι παντρεμένος, κύριε Μέλβιλ;
Ναι.
Ο Θεός να σε λυπηθεί.
Περιμένουμε το πρώτο μας παιδί.
Η γυναίκα σου γνωρίζει...
ότι έφερες εδώ όλα σου τα χρήματα απόψε...
και τα έδωσες σ' έναν άγνωστο;
Όχι.
Είσαι άνθρωπος των εκπλήξεων.
Λοιπόν...
το Έσεξ δε γύρισε στο λιμάνι;
Όχι.
Συνέχισε το ταξίδι του.
Ναι.
Και πολύ σύντομα...
ακούσαμε τη λέξη που όλοι οι φαλαινοθήρες λαχταρούν:
Κήτη.
Κήτη!
Προς την κατεύθυνση του ανέμου!
Να τα τα κήτη!
Κανονικές ή φυσητήρες, κύριε Ράμσντελ;
Φυσητήρες!
Να οι ουρές τους!
Κύριε Τσέις...
ρίξτε τις βάρκες.
Όλο το πλήρωμα στο κατάστρωμα!
Κατεβάστε τις βάρκες.
Κατεβάστε τες.
ΝΟΤΙΟΣ ΑΤΛΑΝΤΙΚΟΣ 3 ΜΗΝΕΣ ΣΤΗ ΘΑΛΑΣΣΑ
Ίσια!
Τραβάτε κουπί.
Μάλιστα!
Τραβάτε κουπί.
Μέχρι να πέσουν τα χέρια σας.
Πηδάνε!
Μπράβο! Δυνατά!
Μάλιστα!
Μπρος!
Βάλτε δύναμη.
Τραβάτε!
Τραβάτε με μίσος!
Να τη.
Αυτό είναι το μωρό.
Μωρό;
Να η μάνα.
Και να κι ο πατέρας!
Εδώ είναι τα λεφτά.
Νίκερσον, σπρώξε!
Συγγνώμη.
Σαράντα βαρέλια;
Πενήντα.
Θα σπάσουμε ρεκόρ!
Τραβάτε κουπί.
Ώσπου να ματώσουν τα πνευμόνια σας.
Δυνατά!
Γερά, γερά!
Το νου σας στα κουπιά!
Κύριε Ράμσντελ, το σχοινί.
Μάλιστα.
Κύριε Λόρενς, εγώ την πρώτη.
Οδηγήστε με στο σωστό σημείο.
Τραβήξτε! Μπρος!
Μείνετε κοντά της.
Η πρώτη σου φαλαινοτρικυμία, μικρέ.
Θεέ μου!
Κοίτα την!
Το πιο τρομακτικό πλάσμα της Γης.
Καταδύεται.
Τα χέρια μου!
Να βρέχεις το σχοινί, Νίκερσον.
Κουπί, παιδιά. Κουπί.
Έχουμε ακόμα 140 οργιές σχοινί.
80 οργιές.
Θα μας τραβήξει στον βυθό!
Μάθιου, το σχοινί σου!
Συνέχισε!
Πίτερσον, το σχοινί.
Μάλιστα.
Το σχοινί, Πίτερσον.
Έχουμε μόνο 60 οργιές!
20 οργιές, κύριε Τσέις.
Δέσ' τα μαζί!
Εντάξει!
Πάμε!
-Πίτερσον, πάρ' το. -Μάλιστα.
Πόσες οργιές μπορεί να κατέβει;
Έχουμε ακόμα 70 οργιές.
Όχι, όχι, στάσου.
Όουεν!
Όχι, όχι ακόμα!
Μην αγγίζεις το σχοινί!
50 οργιές.
Να πάρει, Όουεν!
Είπα μην το αγγίζεις!
30 οργιές, κύριε Τζόι.
10 οργιές έμειναν.
Ανάκρουα πάντες!
Σπρώξτε!
Καπνός στην καμινάδα!
Καπνός!
Γρήγορα, να πάρουμε το λίπος.
Θεέ μου!
Φύγετε από 'δώ.
Κάνω το λίπος λάδι.
Μυρίστε, παιδιά.
Θα γίνουμε πλούσιοι!
Φύγετε, παλιόζωα!
Εντάξει;
Με τίποτα.
-Πώς πάτε; -Χάλια.
Να το.
Κύριε Τσέις.
Ναι.
Αυτό είναι όλο.
Δεν μπορούμε να βγάλουμε άλλο.
Έχει κι άλλο χρυσάφι εκεί μέσα. Συνεχίστε το σκάψιμο.
Δε χωράμε να μπούμε μέσα.
Βρείτε κάποιον που να χωράει.
Νίκερσον! Έλα 'δώ.
Είπα έλα 'δώ!
Ανέβα πάνω του.
Έλα, Τόμας.
Αυτό που έχει μέσα αξίζει περισσότερα...
από αυτό που βράζει στο αμπάρι.
Κύριε!
Δεν μπορώ...
Συγγνώμη, δεν μπορώ.
Κατέβα, αλλιώς θα σε βάλω να κοιμηθείς εκεί μέσα.
Βάλε αυτό ανάμεσα στα δόντια σου.
Μυρίζει χειρότερα κι απ' τον κώλο του διαβόλου.
Ευχαριστώ.
Συγγνώμη.
Νίκερσον, πάρε μαζί σου το μαξιλάρι μου.
Κατέβα.
Εκεί μέσα τα βλέπεις όλα.
Σ' έβαλαν ποτέ σε κεφάλι φάλαινας;
Όχι.
Γλύτωσα.
Εκεί είναι ο θησαυρός.
Δε θα ξεχάσω αυτόν τον πρώτο αρσενικό.
47 βαρέλια βγάλαμε.
Βέβαια, η χαρά κράτησε λίγο.
Δεν είχε μείνει άλλη φάλαινα στην περιοχή;
Ακριβώς.
Κι έτσι...
ξανοιχτήκαμε πιο μακριά.
Νότια Αμερική
Ναι.
Μας πήρε έναν μήνα ως το Ακρωτήριο Χορν.
Ακρωτήριο Χορν
Αφήσαμε τον νότιο Ατλαντικό με την ελπίδα...
ότι η κατάσταση θα βελτιωνόταν.
Αλλά ο Ειρηνικός δε μας αντάμειψε και πολύ.
Οι φάλαινες είχαν γίνει σπάνιο είδος.
Ύστερα από έναν χρόνο στη θάλασσα...
οι σχέσεις του καπετάνιου και του υποπλοίαρχου δυσκόλεψαν κι άλλο.
Ο πλοίαρχος Πόλαρντ κλεινόταν στην καμπίνα του.
ΚΑΜΙΑ ΦΑΛΑΙΝΑ
Φοβόταν να κοιτάξει το πλήρωμα στα μάτια.
Τα αμπάρια μας ήταν άδεια.
Το πενιχρό αποτέλεσμα των κόπων μας...
μας θύμιζε απλώς...
ότι θα αργούσαμε πολύ να ξαναδούμε τα σπίτια μας.
ΑΤΑΚΑΜΕΣ ΙΣΗΜΕΡΙΝΟΣ
Δε μιλάω αυτή τη γλώσσα.
Μίλα μου Αγγλικά.
Δώσε κι άλλο.
Ορίστε.
Είναι φαλαινέλαιο από το Ναντάκετ.
-Πιο ακριβό από αγριογούρουνο. -Κι άλλο.
Ο ΙΕΡΕΑΣ ΕΠΙΜΕΝΕΙ ΝΑ ΤΟΥΣ ΓΡΑΨΟΥΜΕ ΤΙ ΣΥΝΕΒΗ.
ΚΑΙ ΠΟΙΟΝ ΘΑ ΒΟΗΘΗΣΕΙ ΑΥΤΟ;
ΜΗΠΩΣ ΤΙΣ ΧΗΡΕΣ;
Ή ΤΟΥΣ ΙΔΙΟΚΤΗΤΕΣ ΕΝΟΣ ΕΞΑΦΑΝΙΣΜΕΝΟΥ ΠΛΟΙΟΥ;
ΠΟΣΟΝ ΚΑΙΡΟ ΘΑ ΖΕΙΣ ΕΤΣΙ, ΚΑΠΕΤΑΝΙΕ;
ΣΤΕΙΛΕ ΓΡΑΜΜΑ ΣΤΗΝ ΙΣΠΑΝΙΑ...
ΚΑΙ ΖΗΤΑ ΣΥΓΓΝΩΜΗ ΓΙΑ ΣΕΝΑ ΚΑΙ ΤΟΝ ΚΑΠΕΤΑΝΙΟ ΣΟΥ.
ΚΑΝΕΙΣ ΔΕΝ ΜΠΟΡΟΥΣΕ ΝΑ ΕΜΠΟΔΙΣΕΙ ΑΥΤΟ ΠΟΥ ΣΥΝΕΒΗ ΕΚΕΙ ΠΕΡΑ.
ΚΑΙ ΠΟΙΟΣ ΘΑ ΤΟ ΠΙΣΤΕΨΕΙ ΑΥΤΟ; ΣΙΓΟΥΡΑ ΟΧΙ ΤΑ ΑΦΕΝΤΙΚΑ ΜΑΣ.
ΓΙΑ ΠΟΛΛΑ ΧΡΟΝΙΑ, ΤΟ ΛΑΔΙ ΣΑΣ ΓΕΜΙΖΕ ΧΡΥΣΑΦΙ ΤΙΣ ΤΣΕΠΕΣ ΤΟΥΣ.
Καπετάνιε.
Οι ντόπιοι μού είπαν ότι δεχτήκατε επίθεση.
Πλοίαρχος Τζορτζ Πόλαρντ. Πλοίο Έσεξ.
Πλοίαρχος Κλεμέντε Πελάεζ, πλοίο Σάντα Μαρία.
Με κερνάς ένα ποτό, συνάδελφε;
Όχι, όχι.
Κακοτυχία, έτσι;
Πόσο μακριά;
Μόνο ένας τρελός θα πήγαινε εκεί.
Πόσο μακριά δηλαδή;
Χίλιες λεύγες από τον ισημερινό.
Στους υπεράκτιους φαλαινότοπους.
Είχε φάλαινες εκεί;
Ούτε στο όνειρό σου δεν έχεις δει τόσες.
Εκατοντάδες.
Κοπάδια φαλαινών ως εκεί που φτάνει το μάτι σου.
Θα μπορούσαμε να γεμίσουμε 3.000 βαρέλια σε μια μέρα.
Τι εννοείς "θα μπορούσατε";
Αν δεν ήταν εκεί αυτός ο δαίμονας.
Μια φάλαινα.
Λευκή σαν αλάβαστρο.
Είχε μήκος τριάντα μέτρα.
Έστειλε έξι άντρες μου στον άλλο κόσμο.
Στους υπόλοιπους άφησε κι από ένα ενθύμιο.
Δε μου λες, μήπως ήξερε και να χορεύει και να αδειάζει τσέπες;
Ευχαριστώ.
Το πιστεύετε;
Αν ξεκινήσουμε τώρα...
θα πιάσουμε τους νότιους ανέμους και θα γεμίσουμε τα αμπάρια μας.
Σε έξι μήνες, θα 'μαστε στην πατρίδα.
Εσείς τι λέτε, κύριε Τσέις;
Έτσι δε θα χρειαστεί να ανεχτούμε ο ένας τον άλλον για πολύ ακόμα.
Μακάρι.
Η απληστία κατέλαβε τον πλοίαρχο και τον υποπλοίαρχο.
Και ξεκινήσαμε.
Χίλιες λεύγες από τον ισημερινό.
Όταν στέρεψε η γνώση...
ξεκίνησαν οι εικασίες.
Να πού κρύβονταν οι φάλαινες.
Όσο πιο μακριά γινόταν από τους ανθρώπους.
Αλλά τις κυνηγήσαμε.
ΝΑΝΤΑΚΕΤ
Πριν από πολλούς αιώνες...
οι ναυτικοί φοβόντουσαν να πάνε στις εσχατιές της Γης.
Εμείς είχαμε βάλει πλώρη για τις εσχατιές της λογικής.
Καμία φάλαινα
Η πίστη έγινε αμφιβολία.
Η ελπίδα, τυφλή δεισιδαιμονία.
Πλοίαρχε, το πλήρωμα συζητάει πολλά.
Δεν κάνει κι άλλη δουλειά.
Είναι δυσαρεστημένοι που πάμε τόσο μακριά.
Τους διόρθωσες;
Τους θύμισες ότι θέλουμε να γεμίσουμε το πλοίο φαλαινέλαιο;
Τους είπες ότι θα βρούμε τις φάλαινες όσο μακριά κι αν είναι;
Ξάδερφε...
σε παρακαλώ.
Είναι σκέτη τρέλα.
Άφησες αυτόν τον άνθρωπο να σε επηρεάσει.
Πρέπει να γυρίσουμε πίσω.
Κατέβα κάτω, καθησύχασέ τους.
Έτσι κάνουν οι αρχηγοί.
Και μη διανοηθείς ποτέ ξανά να επικαλεστείς τη συγγένειά μας.
Κύριε Κόφιν.
ΥΠΕΡΑΚΤΙΟΙ ΦΑΛΑΙΝΟΤΟΠΟΙ 14 ΜΗΝΕΣ ΣΤΗ ΘΑΛΑΣΣΑ
Τι είναι αυτό;
Ακούστε.
Κύριε Τσέις.
Βλέπω αφρούς.
-Πού; -Αριστερά.
-Ξεκινάμε. -Αριστερά.
-Πού είναι; -Βλέπεις τίποτα;
Κατεβάστε τις βάρκες!
Να πάρει ο διάβολος το Μεξικό!
Πάνω τα κουπιά!
Ρίξ' του, κύριε Τσάπελ!
Χτύπα το, χτύπα το!
Ακριβώς μπροστά σου.
Προσέξτε μη φάει τα κουπιά σας.
Πάμε πάλι.
Η φάλαινα;
Ναι.
Ώστε είναι αλήθεια;
Ναι.
Δυστυχώς, πολλά είναι αλήθεια.
Σηκώστε την!
Δυνατά!
Κύριε Μποντ!
Κράτα την αντένα και κατέβασε τα ξάρτια.
Μάλιστα.
Να τη, Πίτερσον. Τώρα! Τώρα!
Κύριε Λόρενς, στρέψε μας προς το κοπάδι.
Μάλιστα.
Καυτή πίσσα.
Θα τη βρούμε.
Έχουμε πλησιάσει τη φάλαινα.
Θα αράξουμε πάνω της!
Είναι δική μας!
Τι ήταν αυτό, κύριε Λόρενς;
Κύριε Τσέις!
Να πάρει.
Βρες τον κ. Λόρενς.
Πες στον κ. Λόρενς να ανοίξει τις αντλίες.
Πού είναι;
Μπροστά αριστερά!
Φέρε τα μεγαλύτερα καμάκια που έχουμε.
Θέλει πόλεμο;
Δεν έχω δει φάλαινα να κάνει έτσι.
Κύριε Λόρενς, στο τιμόνι.
Κύριε Ράμσντελ, στερέωσε την άλλη άκρη στο κατάρτι.
Μάλιστα.
Όσο ζω και αναπνέω, η φάλαινα είναι δική μου.
-Κόψε το σχοινί! -Πρόσεξε!
-Καπετάνιε! -Τι;
Το Έσεξ! Μπαντάρει!
Γυρίστε τη βάρκα!
-Βοήθεια, κύριε Τζόι! -Νίκερσον!
-Δώσ' μου το χέρι σου! -Βοήθεια!
Νίκερσον!
Κύριε Τσέις!
Μια φάλαινα.
Μας εμβόλισε.
Τι;
Χάσαμε τον Ίστον και τον Σάνμπορν.
Οι αντλίες είναι άχρηστες.
Ετοιμαστείτε να εγκαταλείψουμε το πλοίο.
Δεν μπορούμε να γυρίσουμε κωπηλατώντας.
Πρέπει να βγάλουμε τα πανιά και να το επισκευάσουμε πρόχειρα.
Πάρτε όσα περισσότερα τρόφιμα και νερό μπορείτε.
Θα χρειαστούμε όσο πιο πολύ φρέσκο νερό βρείτε.
Νίκερσον, πάρε όσο πιο πολύ μπορείς.
Μπαρζ, έλα μαζί μου.
Χριστέ μου.
Πρώτα τα πανιά και τις προμήθειες.
Πάρε όσα περισσότερα τρόφιμα μπορείς.
Γρήγορα, παιδιά!
Νίκερσον, έχει κι άλλα βαρέλια στο μεγάλο αμπάρι.
Εντάξει;
Η κουραμάνα δε βράχηκε.
Κάντε γρήγορα, κύριοι.
Κατεβάστε τα πανιά!
-Τα σχοινιά. -Προσοχή από πάνω σας.
-Κατεβάστε το. -Κύριε Κόουλ, κατεβάστε το.
Κατεβάστε το, ελάτε.
Κρατήστε.
Έλα, Νίκερσον.
Τα πανιά!
Στη βάρκα του Τσέις.
Κατεβάστε το!
Θέλουμε τα πανιά.
Δε φτάνει το νερό.
Πάρτε τα βαρέλια!
Φρέσκο νερό! Κουραμάνα!
Έχει κι άλλα βαρέλια στο αμπάρι!
Μπέντζαμιν, γρήγορα! Έλα!
-Το χέρι σου! -Σηκώστε τον.
Σ' έπιασα.
Κουραμάνα!
Γρήγορα!
Γρήγορα, κύριε Νίκερσον!
Μακριά από το λάδι!
Βουλιάζει! Μπαντάρει!
Πού είναι ο Όουεν;
Πού είναι ο κ. Τσέις;
Εδώ ήταν πριν λίγο.
Ελάτε, γρήγορα!
Όουεν!
-Κύριε Τσέις! -Θα φύγουμε!
Ελάτε γρήγορα, παιδιά!
Λάδι στο κατάστρωμα!
-Πλοίαρχε! -Κύριε Τσέις!
Κύριε Τσέις!
Όουεν!
Πού είναι ο υποπλοίαρχος;
Θα ανατιναχτεί!
-Όουεν. -Γρήγορα!
Όχι, περιμένετε! Περιμένετε!
Κύριε Τσέις!
Να τος!
Να τος! Να τος!
-Εδώ! -Κύριε Τσέις!
Πήγαινέ το πιο πέρα!
Κύριε Τσέις.
Εδώ!
Κρατήσου.
Εντάξει.
-Κύριε. -Εντάξει, κύριε Τσέις.
Θα πάμε για ψάρεμα;
Πάμε να φύγουμε, κύριε Τζόι.
Πάμε πιο πίσω...
αλλιώς θα μας παρασύρει στον βυθό.
2.000 ΝΑΥΤΙΚΑ ΜΙΛΙΑ ΔΥΤΙΚΑ ΤΗΣ ΝΟΤΙΑΣ ΑΜΕΡΙΚΗΣ
Καπετάνιε.
Τι προμήθειες έχουμε;
Δύο ουγγιές κουραμάνα τη μέρα ο καθένας.
Και μισή κούπα νερό.
Δε φτάνουν για να ζήσουμε.
Για λίγες μέρες μόνο.
Αυτή είναι.
Ναι, αυτή είναι.
Μη με κοροϊδεύεις, κύριε Τσέις.
Κύριε Κόφιν.
Είναι αλήθεια;
Εξαιτίας σου τα πάθαμε αυτά.
Το ξέρεις ότι εσύ φταις.
-Κάτω, κάτω. -Κατέβασε το πιστόλι.
Πες ότι φοβάσαι!
-Τι κάνεις; -Κύριε Κόφιν, κατέβασέ το.
Τι θα γίνει όταν τελειώσουν οι προμήθειες;
Κάνε ό,τι σου λέει ο καπετάνιος.
-Θέλω να φοβηθεί ο στεριανός. -Κάτω το όπλο.
-Σε διατάζω. -Υπάκουσε τον καπετάνιο!
Πες το!
-Χένρι. -Πες το!
Πες το!
Χένρι!
Κάτω το πιστόλι.
Χένρι!
Κατέβασέ το.
Αποφασίσαμε να πάμε ανατολικά.
Όπως ήρθαμε.
Είχαμε οδηγό τον ήλιο και την πυξίδα.
Όπου κοιτούσαμε, μας φαινόταν το ίδιο.
Θα πιάναμε τον δυτικό άνεμο, να μας πάει στο Νησί του Πάσχα.
3.000 μίλια μακριά.
Σε 12 μέρες, κινηθήκαμε νότια.
Γεωγραφικό πλάτος 6 μοίρες.
Δεν πλησιάσαμε ούτε ένα μίλι το Νησί του Πάσχα.
Μείναμε στο ίδιο σημείο.
Είμαστε καταδικασμένοι.
Θα κινηθούμε γρήγορα όταν πιάσουμε τους ανέμους.
Θα τους πιάσουμε.
Τσάπελ!
Εντάξει, καπετάνιε!
Κύριε Τζόι, το σχοινί σκάλωσε.
Κύριε Τζόι!
Είστε καλά, κύριε Τζόι;
Πιάσε τη λαγουδέρα!
-Πιάσ' το. -Μάθιου!
Κατέβασε το πανί!
Μάθιου, τι έπαθες;
Τι έπαθες;
Όουεν, τι κάνεις εκεί;
-Για να δω. -Όχι, όχι.
Μην κουνιέσαι.
-Καλά είμαι. -Ηρέμησε. Άσε με να δω.
-Καλά είμαι! -Το ξέρω. Θέλω απλώς να δω.
Χτύπησα το κεφάλι μου.
Μια γρατζουνιά είναι.
-Μια γρατζουνιά. -Δώστε του νερό.
Δε θέλω νερό.
Δώστε του νερό, που να πάρει!
Δε θέλω. Εντάξει είμαι.
Πάρ' το. Πάρ' το.
Εντάξει, εντάξει.
Είσαι καλά. Είσαι καλά.
Τι κοιτάτε όλοι; Δεν έχω τίποτα.
Πλοίαρχε Πόλαρντ. Περδίκι είμαι.
Περδίκι, μ' ακούς;
-Όουεν. -Ναι.
Είμαι καλά.
Εντάξει; Είμαι καλά!
-Είσαι σκληρό καρύδι. -Ευχαριστώ.
Πήγαινε.
Είναι εντάξει.
Πάμε.
Γιατί ξοδεύουμε το νερό μας για έναν ετοιμοθάνατο;
Αυτοί οι δύο γνωρίζονται καλά.
Ταξιδεύουν μαζί από παιδιά.
Πες μου.
Εσύ θα άντεχες να βλέπεις τον αδερφό σου να πεθαίνει;
Είναι ζήτημα αριθμών, κύριε Τσάπελ.
Δε φτάνει για όλους μας.
Γιατί ξοδεύουμε το νερό μας για έναν ετοιμοθάνατο;
Γιατί ξοδεύουμε το νερό...
Γιατί ξοδεύουμε το νερό; Γιατί το ξοδεύουμε;
Γιατί ξοδεύουμε το νερό μας για έναν ετοιμοθάνατο;
Κύριε Νίκερσον.
Γιατί το ξοδεύουμε;
Είστε καλά;
Δεν μπορώ.
Τι δεν μπορείτε;
Όχι, σου είπα...
Αρκετά είπα. Πολλά.
Αφού φτάσαμε ως εδώ...
Τελειώσαμε.
Κάναμε μια συμφωνία.
Πάρε τα λεφτά και φύγε!
Η συμφωνία του διαβόλου.
Όχι.
Του διαβόλου του αρέσουν τα ανείπωτα μυστικά.
Ιδίως αν ταλανίζουν την ψυχή ενός ανθρώπου.
Εσένα ποιο είναι το μυστικό σου;
Δεν είμαι μεγάλος συγγραφέας.
Δεν είμαι ο Χόθορν.
Αλλά από την πρώτη στιγμή...
αυτή η ιστορία με στοίχειωσε.
Με τρώει.
Φοβάμαι ότι αν δεν τη γράψω...
δε θα ξαναγράψω ποτέ.
Τι άλλο;
Φοβάμαι ότι αν τη γράψω...
δε θα 'ναι τόσο καλή όσο θα 'πρεπε.
Συνεχίστε την εξιστόρηση.
Και για τους δυο μας.
34 ΜΕΡΕΣ ΝΑΥΑΓΟΙ
Δώσε σε όλους.
Ευχαριστώ.
Κύριε, σε ευχαριστούμε...
που μας δίνεις τροφή.
Συγγνώμη.
Που μας δίνεις ζωή...
υγεία...
και κάθε αγαθό.
Σ' ευχαριστούμε...
Στεριά.
Στεριά!
-Στεριά! Στεριά! -Στεριά!
Στεριά!
Τα κουπιά!
Γρήγορα, γρήγορα!
Τα κουπιά!
Πάμε!
Τραβάτε κουπί!
-Εγώ το είδα, κύριε Τσέις. -Μπράβο.
Γρήγορα.
Γρήγορα, γρήγορα!
Κύριε Τσέις. Τι είναι αυτό;
Κύριε Τσέις!
Τι έγινε; Γιατί σταματήσατε;
Μας ακολουθεί.
Τι λέει;
Δεν υπάρχει τίποτα εκεί, κύριε Τσέις.
Δεν υπάρχει τίποτα.
Τι κάνετε;
Κατάσταση ετοιμότητας!
Σε ετοιμότητα!
Όχι!
Πού πήγε;
Μπορεί να 'ναι η νήσος Ντούσι.
Χωρίς χάρτη και πυξίδα, δεν μπορείς να ξέρεις.
Οι φωτιές θα καίνε μέρα νύχτα.
Μπορεί να εντοπίσει τους καπνούς κανένα πλοίο από μακριά.
Αυτό ήθελα να δείτε.
Έμειναν πολύ καιρό εδώ...
περιμένοντας ένα πλοίο.
Αλλά δεν πέρασε κανένα.
Δεν πρόκειται να έρθει κανένα πλοίο.
Αν μείνουμε εδώ, θα πεθάνουμε.
Τα τροπικά πουλιά θα πάψουν να έρχονται...
όταν δουν ότι κάποιοι τρώνε τα αβγά τους.
Είναι προνόμιο να ξέρεις ότι θα πεθάνεις...
και να προετοιμάζεσαι γι' αυτό.
Είναι κατάρα να είσαι μακριά από το σπίτι σου...
και να μην αποχαιρετήσεις τους δικούς σου, να μη συμφιλιωθείς...
να μην τιμωρήσεις τους εχθρούς σου.
Ας συμφιλιωθούμε μεταξύ μας, καπετάνιε.
Καπετάνιος χωρίς πλοίο;
Το Έσεξ βούλιαξε, αλλά δεν έφταιγες εσύ.
Εγώ έφταιγα...
Δεν είσαι εσύ ο πλοίαρχος.
Αλλά ήσουν γεννημένος γι' αυτό.
Εγώ απλώς είχα συγγενείς.
Τι λες να κάνουμε, Τζορτζ;
Τι κακό κάναμε και μας τιμωρεί έτσι ο Θεός;
Το μόνο πλάσμα που προσέβαλε τον Θεό είναι η φάλαινα.
Όχι εμείς;
Η αλαζονεία και η απληστία μας μας έφεραν σ' αυτή την κατάσταση.
Είμαστε ανώτερα όντα, κατ' εικόνα και καθ' ομοίωση του Θεού.
Βασιλιάδες επί της Γης...
με αποστολή να αλωνίζουμε στον πλανήτη που μας δώρισε.
Να υποτάξουμε τη φύση.
Νιώθεις ακόμα βασιλεύς επί της Γης ύστερα από όλα αυτά;
Δεν είμαστε τίποτα.
Είμαστε κόκκοι της άμμου.
Και σκόνη.
Το πρωί θα ξεκινήσουμε προς την ανατολή.
Αν είναι να πεθάνουμε...
τότε ας μας ευλογήσει ο Θεός...
να πεθάνουμε σαν άντρες.
Είμαστε έτοιμοι, κύριε Γουίκς;
Μάλιστα.
Κύριε Τσάπελ;
Κύριε Ράιτ;
Δεν μπορώ να το κάνω αυτό.
Εγώ, ο Ράιτς και ο Γουίκς...
θα μείνουμε εδώ.
Είσαι έτοιμος να φύγουμε, Μάθιου;
-Θα σε βοηθήσω να σηκωθείς. -Δεν έχει νόημα.
-Μ' ακούς; -Όχι, γυρίζουμε στην πατρίδα.
Δεν έχει νόημα.
Φύγετε.
Να πάρει, Μάθιου.
Δεν πειράζει.
Όταν γυρίσουμε, θα στείλω καράβι να σε πάρει...
και θα πάμε να παίξουμε χαρτιά στον Ναντάκετ, έτσι;
Ναι.
-Έγινε. -Ωραία.
Θες να σου το ανοίξω;
Θα τα καταφέρω.
Αν θελήσω.
Ο Θεός μαζί σου, αδερφέ μου.
Ο Θεός μαζί σου.
Αδερφέ Πίτερσον.
Θα έρθεις μαζί μας;
Κύριε Πίτερσον.
Έλα στη βάρκα μας με τον κύριο Μποντ.
48 ΗΜΕΡΕΣ ΝΑΥΑΓΟΙ
Πού είναι;
Πόλαρντ.
Κύριε Λόρενς, κύριε Λόρενς, ξύπνα.
Πού πήγε η άλλη βάρκα;
Πόλαρντ!
Πλοίαρχε Πόλαρντ!
-Πόλαρντ! -Καπετάνιε!
Πλοίαρχε Πόλαρντ!
Πόλαρντ!
Τι έγινε;
Μπέντζαμιν, τι κάνεις;
Πέθανε.
Θα τον ρίξω στη θάλασσα.
Κοίταξέ με.
Κοίταξέ με, Μπέντζαμιν.
Οι μυαλωμένοι ναυτικοί δεν πετούν αυτό που μπορεί να τους σώσει.
Άκουσέ με, άκουσέ με.
Μπορεί να μας βοηθήσει.
Θεέ μου! Θεέ και Κύριε!
Οικτίρμων και ελεήμων ο Κύριος.
Τα μάτια όλων αποβλέπουν σε Σένα...
...κι Εσύ δίνεις σ' αυτούς την τροφή τους στον καιρό της.
Η ψυχή μου πέθανε.
Πήραμε την απόφαση.
Ετοιμάσαμε το σώμα.
Αφαιρέσαμε τα εντόσθια.
Χωρίσαμε τα άκρα από τον κορμό.
Γδύσαμε τα κόκκαλα από τις σάρκες.
Έπειτα...
κλείσαμε το σώμα...
το ράψαμε...
με κάθε αξιοπρέπεια...
και το ρίξαμε στη θάλασσα.
Πρώτα φάγαμε την καρδιά.
Με κατακρίνεις.
Όχι.
Ορίστε.
Τα είπα.
Τα έβγαλα από μέσα μου.
Δεν το είπατε ποτέ σε κανέναν;
Όχι.
Ούτε στη σύζυγό σας;
Νομίζεις ότι θα μ' αγαπούσε...
αν της έλεγα τις φρικαλεότητες που είχα διαπράξει;
Ναι.
Ναι, θα σε αγαπούσε.
Κι αν μου είχες πει την ιστορία όταν γνωριστήκαμε...
θα φορούσα και πάλι τη βέρα που μου έδωσες.
Η δύναμη αυτού του αγοριού...
ζει ακόμα μέσα σου.
Εγώ τη βλέπω.
Ακόμα κι αν εσύ δεν τη βλέπεις.
Πες μας τώρα το τέλος της ιστορίας σου, αγάπη μου.
Σήκω.
Άκου...
βάλε πίσω το κεφάλι σου.
Μας έμειναν ακόμα λίγες σταγόνες νερό.
Μη μ' εγκαταλείπεις. Θα γυρίσουμε στα σπίτια μας.
Έχετε οικογένεια στην πατρίδα...
κύριε Τσέις;
Ναι, έχω μια γυναίκα.
Κι έναν γιο ή μια κόρη.
71 ΜΕΡΕΣ ΝΑΥΑΓΟΙ 1.200 ΜΙΛΙΑ ΑΠΟ ΤΗ ΝΟΤΙΟ ΑΜΕΡΙΚΗ
Πολύ καλά.
Πλοίαρχε!
Θα τραβήξουμε πάλι κλήρο.
Όχι, δε γίνεται.
Θα τραβήξουμε.
Κύριε Ράμσντελ...
θα αναλάβετε τη θέση του πλοιάρχου.
Έλα, ξάδερφε...
Είσαι ο καπετάνιος μας.
Οι άντρες σε χρειάζονται.
Θα τα καταφέρουν.
Σε παρακαλώ.
Σε παρακαλώ. Σε παρακαλώ.
-Χένρι. -Ας ξανατραβήξουμε.
Είναι διαταγή.
Αν δεν μπορείς εσύ...
δώσε σε κάποιον άλλον το πιστόλι.
Χένρι, μη, μη!
Βοήθησέ με. Πρέπει να με βοηθήσεις.
Περιπλανιόμασταν χωρίς άνεμο πολλές βδομάδες.
Αυτό το σημείο του Ειρηνικού είναι έρημος, όχι ωκεανός.
Μας έψηνε ο ήλιος.
Φοβόμουν.
Σκεφτόμουν...
ότι όλοι θα πέθαιναν και θα ήμουν ο τελευταίος ζωντανός.
Ο κ. Τσέις έλεγε ότι απέχουμε 800 μίλια από τη στεριά.
Κύριε Τσέις.
Πλοίαρχε Πόλαρντ.
Χαίρομαι που σας βλέπω.
Ζούμε ακόμα, μα δε χαιρόμαστε ιδιαίτερα γι' αυτό.
Το ίδιο κι εμείς.
Ο Μπαρζιλάι;
Η τρίτη βάρκα;
Ξέρεις...
Έχουμε μέρες να τους δούμε.
Φοβάμαι πως χάθηκαν.
Κύριε Τσέις, είστε στην καλύτερη θέση.
Μια φάλαινα είναι.
Εκεί είναι! Ρίξε!
Πέτα το!
Πέτα το καμάκι!
Έλα.
Πέτα το!
Έλα.
Σκότωσέ την! Εκεί είναι!
Πέτα το!
Γιατί δεν τη σκότωσες;
Είσαι βλάκας.
Τα ρεύματα μας χώρισαν.
Ήταν η τελευταία φορά που είδαμε τη βάρκα του Πόλαρντ.
87 ΜΕΡΕΣ ΝΑΥΑΓΟΙ
Μια βάρκα!
Στροφή αριστερά!
Ο Θεός να σε λυπηθεί.
90 ΜΕΡΕΣ ΝΑΥΑΓΟΙ 18 ΦΕΒΡΟΥΑΡΙΟΥ 1821
Κύριε Τσέις.
Θεέ μου.
Μη μ' αφήνεις, Θεέ μου.
Κύριε Τσέις.
Κοιτάξτε. Κοιτάξτε.
Κύριε Τσέις...
κοιτάξτε.
Ξυπνήστε, κύριε Τσέις!
Ξυπνήστε!
Σας παρακαλώ, ξυπνήστε, στεριά.
Κύριε Τσέις. Κοιτάξτε.
Σωθήκαμε εκεί...
στ' ανοικτά της Νήσου του Αλέξανδρου Σέλκιρκ, στη Χιλή...
ενενήντα μέρες μετά τη βύθιση του Έσεξ.
Μας έδωσαν παλιά ρούχα.
Μας τάισαν.
Στην αρχή, δεν κατέβαινε μπουκιά κάτω.
Παράξενο.
Μας φρόντισαν όσο καλύτερα μπορούσαν...
ώσπου να βρούμε ένα πλοίο να γυρίσουμε.
Αυτό το ταξίδι κράτησε άλλους τρεις μήνες.
ΛΙΜΑΝΙ ΤΟΥ ΝΑΝΤΑΚΕΤ 11 ΙΟΥΝΙΟΥ 1821
Όλο το νησί κατέβηκε να μας προϋπαντήσει.
Μα δεν ακούγονταν ζητωκραυγές.
Μόνο σιωπή.
Μας κοιτούσαν σαν να 'μασταν...
αερικά...
φαντάσματα.
Δεν είπαμε σε κανέναν τι κάναμε για να επιβιώσουμε.
Αναρωτιόμουν αν είχαν μάθει τις κακουχίες μας.
Ίσως ήταν απλώς περίεργοι.
Θεέ μου! Θεέ μου!
Σου το υποσχέθηκα.
Θεέ μου.
Γεια σου.
Εσύ ποια είσαι, γλυκούλα μου;
Η Φίμπι Αν.
Η Φίμπι Αν Τσέις.
Είναι ο μπαμπάς σου.
Γλυκιά μου.
Ο μπαμπάς σου.
Θεέ μου.
Φυσικά, δεν τον άφησαν ήσυχο.
Ο κ. Τσέις και οι γυναίκα του κατευθύνονταν στο σπίτι τους...
όταν κάποιοι του ζήτησαν να πάει στη ναυτιλιακή εταιρεία.
Υπήρχαν κάποια επαγγελματικά θέματα.
Μπείτε κατευθείαν στο θέμα.
Λόγω των σημαντικών ανθρώπινων και υλικών απωλειών...
θα πραγματοποιηθεί έρευνα.
Ο πλοίαρχος και ο αντιπλοίαρχος...
πρέπει να εξηγήσουν τι συνέβη.
Μάλιστα.
Το συζήτησα με τους πλοιοκτήτες...
και τον πατέρα μου...
και καταλήξαμε ότι αν μαθευτεί η αλήθεια...
θα υπάρξουν συνέπειες.
Φοβερές συνέπειες για όλον τον κλάδο.
Ας μη μαθευτεί ότι μια φάλαινα βύθισε το Έσεξ.
Μα αυτή είναι η αλήθεια.
Αν οι ασφαλιστικές εταιρείες και οι επενδυτές πιστέψουν...
ότι θαλάσσια τέρατα βυθίζουν πλοία...
και οι ναυτικοί τραβούν κλήρους για να επιβιώσουν...
Ασχολούμαστε με τον κλάδο του φαλαινέλαιου.
Όλοι μας.
Στις επιχειρήσεις, η πιθανότητα επιτυχίας...
πρέπει να φαντάζει μεγαλύτερη από την πιθανότητα κινδύνου.
Τι προτείνεις λοιπόν, Τζορτζ;
Να πεις ότι το πλοίο προσάραξε.
Αυτό είναι ψέμα.
Κι ότι το πλήρωμα πνίγηκε.
Κι αυτό είναι ψέμα.
-Σκέψου το. Θα γίνεις καπετάνιος. -Έχετε δεσμευτεί εγγράφως.
Μόνο αν μας φέρεις ένα πλοίο γεμάτο φαλαινέλαιο.
Έτσι θα το διασφαλίσεις.
Μπορείς να γίνεις πλούσιος.
Το όνομα "Τσέις" δε θα 'ναι πια όνομα στεριανού...
αλλά το όνομα...
μιας σπουδαίας οικογένειας του Ναντάκετ.
Θέλετε να ξεχάσω ό,τι έγινε για το κέρδος;
Σου ζητάμε να είσαι ρεαλιστής.
Το Έσεξ εμβολίστηκε από μια λευκή φάλαινα.
Όσοι επιβιώσαμε μέσα στις σαπιόβαρκες...
κάναμε φρικαλεότητες...
για να κρατηθούμε στη ζωή.
Τώρα μας γυρεύετε σε αντάλλαγμα...
να πούμε κατάφωρα ψέματα...
ώστε εσείς, οι πλοιοκτήτες του Ναντάκετ...
να κοιμάστε ήσυχοι με τις τσέπες σας γεμάτες;
Δεν πρόκειται να κρύψω την αλήθεια.
Ούτε εσύ να την κρύψεις, Τζορτζ.
Ήταν η τελευταία φορά που τον είδα.
Κύριε Τσέις!
Δεν έβρισκα τις λέξεις για να πω αυτά που ήθελα.
Τόμας.
Ίσως να μην υπάρχουν λέξεις.
Θα πάω στο Φάλμουθ...
και...
Είναι...
Είναι μεγάλη μου τιμή...
που ταξίδεψα μαζί σας.
Η τιμή είναι δική μου, κύριε Νίκερσον.
Ορίστε.
Καλή τύχη, Τόμας.
Καλή τύχη και σ' εσάς.
Την επομένη, κάλεσαν τον Τζορτζ Πόλαρντ για κατάθεση.
Κύριοι, ο πλοίαρχος Τζορτζ Πόλαρντ.
Ήταν εκεί η αφρόκρεμα του Ναντάκετ.
Τυπική διαδικασία.
Καλημέρα σας, πλοίαρχε. Καθίστε.
Ακούμε την κατάθεσή σας.
Το Έσεξ εμβολίστηκε από μια λευκή φάλαινα...
1.200 λεύγες δυτικά του Ισημερινού.
Ήταν σαν να μιλούσε ο Όουεν Τσέις.
Τους είπε την αλήθεια.
Η συνείδηση του πλοίαρχου Πόλαρντ ήταν καθαρή.
Αλλά η έρευνα ήταν στημένη.
Ο Πόλαρντ έφυγε ξανά...
ψάχνοντας τη λευκή φάλαινα.
Δεν τη βρήκε ποτέ.
Έριξε άλλο ένα πλοίο σε ξέρα στα ανοικτά της Χαβάης.
Διπλή κατάρα.
Δεν ξαναμπάρκαρε ποτέ.
Κι ο Όουεν Τσέις;
Αυτός κράτησε τον λόγο του.
Πρώτα, έστειλε ένα πλοίο στη νήσο Ντούσι.
Ο κ. Τζόι είχε πεθάνει.
Αλλά οι άλλοι τρεις, περιέργως, ήταν ζωντανοί.
Κι έπειτα;
Πήρε την οικογένειά του...
και μετακόμισε στο Μπέντφορντ.
Έκανε μια νέα αρχή.
Έγινε καπετάνιος σε εμπορικό.
Ταξίδευε με τους δικούς του όρους.
Έπιασαν τόπο τα χρήματά σας, κύριε Μέλβιλ.
Ο Φεβρουάριος έχει τις μεγαλύτερες νύχτες.
Ξεκουραστείτε τώρα.
Πιστέψτε με...
θα ξεχάσω τι θα πει ξεκούραση.
Γιατί;
Μάθατε την ιστορία που θέλατε.
Έχετε την υπόθεση του βιβλίου σας.
Ίσως δεν έψαχνα απλώς μια υπόθεση.
Αλλά τι;
Έψαχνα κάτι άλλο και μου το δώσατε απόψε.
Τι δηλαδή;
Το θάρρος να πάω εκεί...
που δε θέλει να πάει κανείς.
Κύριε Μέλβιλ...
ό,τι ακούσατε, ό,τι σας είπα...
τελικά...
θα χρησιμεύσουν για το βιβλίο σας;
Θα 'ναι ένα μυθιστόρημα, κύριε Νίκερσον...
βασισμένο σε πραγματικά γεγονότα.
Δε νομίζω ότι θα αναφέρω την κάθε λεπτομέρεια.
-Σας ευχαριστώ. -Ορίστε.
Πάρτε τα.
Όχι. Τα χρήματα είναι δικά σας. Επιμένω.
Επιμένω να τα κρατήσετε.
Κι εγώ επιμένω κάποιος να μείνει νηφάλιος.
Πού θα πάτε τώρα;
Στο Πίτσφιλντ της Μασαχουσέτης.
Καλή τύχη.
Ευχαριστώ.
Ξέρετε...
κάποιος από την Πενσιλβάνια, έσκαψε μια τρύπα στη γη...
και βρήκε πετρέλαιο.
Δε γίνεται αυτό.
Κι εγώ το άκουσα.
Πετρέλαιο από τη γη.
Για φαντάσου.
ΝΑ ΜΕ ΛΕΣ ΙΣΜΑΗΛ.
Ο ΧΕΡΜΑΝ ΜΕΛΒΙΛ ΟΛΟΚΛΗΡΩΣΕ ΤΟ ΜΥΘΙΣΤΟΡΗΜΑ ΤΟΥ ΤΟ 1850.
Ο ΜΟΜΠΙ ΝΤΙΚ ΕΚΔΟΘΗΚΕ ΤΗΝ ΕΠΟΜΕΝΗ ΧΡΟΝΙΑ.
Ο ΝΑΘΑΝΙΕΛ ΧΟΘΟΡΝ ΕΙΠΕ ΓΙΑ ΤΟΝ ΜΟΜΠΙ ΝΤΙΚ:
"ΕΙΝΑΙ ΕΝΑ ΕΠΟΣ, ΑΝΤΑΞΙΟ ΤΟΥ ΟΜΗΡΟΥ. ΤΟ ΕΠΟΣ ΤΗΣ ΑΜΕΡΙΚΗΣ".
Απόδοση: Άννα Πουλίζου